Rikunarita-ORG/Wikinium huggingface dataset:
# Näytelmäkirjailija

**Näytelmäkirjailija** on draamakirjallisuutta kirjoittava kirjailija. Näytelmäkirjailija tuottaa tekstejä teattereiden käyttöön, mutta draamakirjallisuus on myös itsenäinen kirjallisuuden lajinsa, jota voidaan lukea täysin itsenäisenä teoksena. Kirjailija voi olla erikoistunut kirjoittamaan yksin näytelmiä, mutta hän voi tämän lisäksi kirjoittaa myös muuta kirjallisuutta, kuten proosaa ja lyriikkaa. Näytelmäkirjailija voi myös toimia esimerkiksi muissa teatterialan ammateissa, kuten dramaturgina tai ohjaajana.

Varhaisimmat näytelmäkirjailijat, joiden töitä on säilynyt, elivät 400-luvulla eaa.

Suomessa näytelmäkirjailijoita koulutetaan Teatterikorkeakoulussa osana dramaturgian koulutusohjelmaa. Draaman kirjoittamista voi opiskella lisäksi osana Turun yliopiston luovan kirjoittamisen ja Jyväskylän yliopiston avoimen yliopiston kirjoittamisen oppiaineita; nämä aineet eivät kuitenkaan voi olla tutkinnossa pääaineena.

## Tunnettuja näytelmäkirjailijoita

* Livius Andronicus
* Aristofanes
* Samuel Beckett
* Bertolt Brecht
* Elias Canetti
* Karel Čapek
* Agatha Christie
* Jean Cocteau
* T. S. Eliot
* Euripides

* Rainer Werner Fassbinder
* Gustave Flaubert
* Dario Fo
* John Galsworthy
* Johann Wolfgang von Goethe
* Günter Grass
* Václav Havel
* Henrik Ibsen
* Eugène Ionesco
* Elfriede Jelinek

* Federico García Lorca
* Menandros
* Arthur Miller
* Molière
* Eugene O'Neill
* Plautus
* Nelly Sachs
* Jean-Paul Sartre
* Friedrich Schiller
* William Shakespeare

* George Bernard Shaw
* Sofokles
* Wole Soyinka
* August Strindberg
* Anton Tšehov
* Derek Walcott
* Oscar Wilde
* Tennessee Williams
* William Butler Yeats
* Guillén de Castro

### Suomalaisia näytelmäkirjailijoita

* Minna Canth
* Maria Jotuni
* Aleksis Kivi
* Mika Myllyaho
* Sofi Oksanen
* Jussi Parviainen
* Laura Ruohonen
* Pirkko Saisio
* Juha Siltanen
* Mika Waltari
* Hella Wuolijoki
# Klemens XII

| Klemens XII |
| --- |
|  Paavi Klemens XII |
| Henkilötiedot |
| Koko nimi | Lorenzo Corsini |
| **Syntynyt** | 7. huhtikuuta 1652 Firenze, Toscanan suurherttuakunta |
| **Kuollut** | 6. helmikuuta 1740 (87 vuotta) Rooma |
| Paavi |
| Paavius alkoi | 12. kesäkuuta 1730 |
| Paavius päättyi | 6. helmikuuta 1740 |
| Edeltäjä | Benedictus XIII |
| Seuraaja | Benedictus XIV |
|  Nimikirjoitus |
| [ Muokkaa Wikidatassa ]  |
| Infobox OK |

Klemens XII kuvattuna mitaliin 1730.
**Klemens XII** (7. huhtikuuta 1652 Firenze – 6. helmikuuta 1740 Rooma), alkuperäiseltä nimeltään **Lorenzo Corsini**, toimi paavina 12. kesäkuuta 1730 – 6. helmikuuta 1740.

Lorenzo Corsini syntyi kuuluisaan firenzeläiseen sukuun, jonka jäseniä olivat olleet muiden muassa pyhä Andrea Corsini sekä useat kardinaalit. Hän suoritti opintonsa jesuiittojen koulutuksessa. Hän sai kardinaalin arvon paavi Klemens XI:ltä. Hänet valittiin paaviksi kesäkuussa 1730, Benedictus XIII:n seuraajaksi. Melko pian valintansa jälkeen Klemens XII kuuroutui ja halvaantui lähes täydellisesti, mikä ei kuitenkaan estänyt hänen loistavien älyllisten lahjojensa käyttöä. Hän osasi valita lähimmät yhteistyökumppaninsa hyvin, ja hänen ajastaan muodostui loistelias valtakausi.

Klemens XII aloitti tehtävänsä paavina kitkemällä joihinkin benediktiiniläisluostareihin pesiintyneen korruption. Hän myös tehosti paavillisen hallinnon toimintaa sekä maallisella että hengellisellä alueella. Häntä on moitittu eräänlaisten arpajaisten eli loton järjestämisestä varojen keräämiseksi kirkkovaltiolle.

Suhteissaan aikakautensa suurvaltoihin Klemens XII sai osakseen samat nöyryytykset kuin muutkin 1600-luvun paavit. Hänen valtaoikeuksiaan Parmaan pidettiin olemattomina, kun Ranskan Bourbonit liittyivät Habsburgeihin vanhaa paavia vastaan.

Toisaalta hän jatkoi painostustaan Ranskan jansenisteja vastaan, ja hänen bullansa *Unigenitus* merkitsi heidän vastaisensa taistelun varsinaista alkamista. Ennen kaikkea Klemens XII toimitti vuonna 1738 bullan *In emimenti*, jossa hän hyökkäsi voimakkaasti vapaamuurarijärjestöä vastaan. Toisaalta hän hyväksyi katolisen kirkon jäsenyyteen useita koptilaisen kirkon jäseniä.

Arkkitehti Alessandro Galilei suunnitteli Lateraanikirkkoon hautakuorin Cappella Corsinin (1734), jota on pidetty Rooman hienoimpana kappelina.

## Lähteet

## Aiheesta muualla

* Kuvia tai muita tiedostoja aiheesta Klemens XII Wikimedia Commonsissa

|  |  |  |  |
| --- | --- | --- | --- |
|  | Edeltäjä: **Benedictus XIII** | **Paavi** | Seuraaja: **Benedictus XIV** |
# Liezi

**Liezi** (kiin. 列子, *Lièzǐ*) on taolainen klassikkoteos, joka perinteisesti liitetään ajattelija Lie Yukoun (列圄寇) opetuksiin. Tekstin nykyinen muoto on laadittu todennäköisesti 300–400-luvuilla jaa. *Liezi* kuuluu kolmeen varhaisen taolaisen filosofian keskeiseen teokseen yhdessä *Daodejingin* ja *Zhuangzin* kanssa.

## Historia ja alkuperä

Lie Yukoun historiallinen olemassaolo on epävarma, ja varhaiset kiinalaiset lähteet mainitsevat hänet vain harvoin. Varhaisin säilynyt versio *Liezistä* perustuu Zhang Zhanin (張湛, 4. vuosisata jaa.) laatimaan versioon ja kommentaariin, joka on nykyään tunnetun teoksen pohja. Useat modernit tutkijat katsovat, että *Liezi* sisältää eri aikakausilta peräisin olevia aineksia, jotka Zhang Zhan tai hänen aikalaissukupolvensa on koonnut yhtenäiseksi teokseksi.

## Rakenne

*Liezi* koostuu kahdeksasta luvusta (卷, *juàn*), jotka on nimetty legendaaristen tai symbolisten hahmojen mukaan:

1. **Taivaan suomat onnenmerkit**
2. **Keisari Huang** – Keltainen keisari
3. **Zhou-hallitsijasuvun kuningas Mu**
4. **Kongfuzi**
5. **Tangin kysymyksiä**
6. **Voima ja kohtalo**
7. **Yang Zhu** – Yang Zhun opetuksia
8. **Asioiden sopivaisuudesta**

Luvut sisältävät anekdootteja, tarinoita, dialogeja ja filosofisia pohdintoja. Osa kertomuksista esiintyy myös *Zhuangzissa* ja muissa varhaisissa kiinalaisissa teksteissä.

## Filosofia

*Liezi* käsittelee useita taolaisen ajattelun keskeisiä teemoja, kuten:

* **luonnollisuus** (自然, *ziran*),
* **spontaanisuus**,
* **toimimattomuus** (無為, *wu wei*),
* **kohtalon ja voiman suhde**,
* **tyhjyyden ja yksinkertaisuuden ihanne**.

Teoksen seitsemäs luku, *Yang Zhu*, poikkeaa osin muusta sisällöstä ja heijastaa sellaista eettistä ajattelua, joka korostaa yksilön nautintoa ja henkilökohtaista etua. Luvun suhde taolaiseen filosofiaan on ollut tutkimuskirjallisuudessa laajan keskustelun kohteena.

## Vaikutus

Vaikka *Liezi* ei ole ollut yhtä vaikutusvaltainen kuin *Daodejing* tai *Zhuangzi*, se on säilynyt merkittävänä osana taolaista kirjallisuutta. Teksti on vaikuttanut myöhempään filosofiseen ja uskonnolliseen taolaisuuteen kommentaariensa ja tarinaperinteensä kautta.

## Suomenkielinen käännös

Teoksesta on julkaistu suomeksi käännös nimeltä Liezi – Salaisuuksien tien kulkija. Käännöksen teki Toivo Koskikallio. Teoksen toimittivat Jouko ja Petteri Koskikallio, ja sen julkaisi Suomen Itämainen Seura vuonna 2008 (Suomen Itämaisen Seuran julkaisuja 35).

## Lähteet

* Coutinho, Steve (n.d.). Liezi. *Internet Encyclopedia of Philosophy*.
* Csikszentmihalyi, Mark (2008). Scripture and exegesis. Teoksessa *The Encyclopedia of Taoism I–II*. Toim. Fabrizio Pregadio. Routledge, 26–28.
* Graham, A. C. (1990). *The Book of Lieh-Tzŭ: A Classic of the Tao*. Columbia University Press.
* Johnston, Ian & Wang Ping (2011). *The Liezi: With Zhang Zhan’s Commentary, Bilingual Edition*. The Chinese University of Hong Kong Press.
* Koskikallio, Jouko & Koskikallio, Petteri (toim.) (2008). *Liezi – Salaisuuksien tien kulkija*. Suom. Toivo Koskikallio. Suomen Itämainen Seura.
* Slingerland, Edward (2003). *Effortless Action: Wu-wei as Conceptual Metaphor*. Oxford University Press.

### Viitteet
# Everstiluutnantti

Suomen maa- ja ilmavoimien sotilasarvot
 **Upseerit**

Kenraalikunta

* kenraali
* kenraaliluutnantti
* kenraalimajuri
* prikaatikenraali

Esiupseerit

* eversti
* everstiluutnantti
* majuri

Komppaniaupseerit

* kapteeni
* yliluutnantti
* luutnantti
* vänrikki

 **Aliupseerit sotilasmestari
* ylivääpeli
* vääpeli
* ylikersantti
* kersantti
* alikersantti

 **Miehistö korpraali
* sotamies

**Everstiluutnantti** (lyhenne **ev.luutn.** tai sotilaskäytössä **evl**; ruots. *överstelöjtnant*) on Suomen puolustusvoimissa käytettävä maa- ja ilmavoimien upseerinarvo. Merivoimissa sitä vastaa komentaja.
Everstiluutnantin arvoon voidaan ylentää reservissä tai vakinaisessa palveluksessa oleva majuri, joka on suorittanut yleisesikuntaupseerin tutkinnon tai upseerin tutkinnon ja esiupseerikurssin ja palvelee sotilasarvoa vastaavassa tehtävässä.

Reserviläinen voi poikkeustapauksessa saavuttaa everstiluutnantin arvon. Yleneminen on mahdollista, jos koulutettava havaitaan sopivaksi sodan ajan tehtävään puolustusvoimissa. Ylennyksen edellytyksenä on yleensä korkeakoulututkinto. Eräitä puolustusvoimien korkeissa siviiliviroissa toimineita on ylennetty reservissä everstiluutnanteiksi. Tällaisia ovat mm. puolustusministeriön ylijohtaja Pauli Järvenpää, puolustusvoimien teknillisen tutkimuslaitoksen osastonjohtajana toiminut professori Lasse Salonen ja puolustusvoimien pääasessorin virkaa hoitanut varatuomari Kalervo Artema. Politiikan saralla ansioitunut keskustalainen kansanedustaja ja moninkertainen puolustusministeri Arvo Pentti sai myös vastaavan ylennyksen 1960-luvulla. Hänellä oli tosin taustalla kadettiupseerin tutkinto sotavuosilta ja lisäksi Pentti oli myös Mannerheim-ristin ritari.

Vakinaisessa palveluksessa toimiva upseeri toimii everstiluutnantin sotilasarvossa joukkoyksikön komentajana, mutta pääsääntöisesti Pääesikunnan, puolustushaaraesikunnan, Pääesikunnan alaisten laitosten ja joukko-osastojen vanhempana osastoesiupseerina tai erikoistutkijan tehtävissä. Sodan ajan tehtävä on esimerkiksi prikaatin komentaja ja ylempien johtoportaiden esiupseerin tehtävät.

Everstiluutnantin arvomerkissä maavoimissa kauluslaatassa on kaksi isoa heraldista ruusua. Everstiluutnantista lähinnä ylempi arvo on maa- ja ilmavoimissa eversti.

## Arvomerkit

* Yleisesikunta-everstiluutnantin kauluslaatta
* Suomen ilmavoimien everstiluutnantin kauluslaatta

## Lähteet

## Aiheesta muualla

* Kuvia tai muita tiedostoja aiheesta Everstiluutnantti Wikimedia Commonsissa
# Johnny Gill (vuoden 1990 albumi)

| *Johnny Gill* Johnny Gill |
| --- |
|  |
| Studioalbumin tiedot |
|  Äänitetty  | syyskuu 1989 – helmikuu 1990 |
|  Julkaistu | 17. huhtikuuta 1990 |
|  Tuottaja(t) | Jimmy Jam ja Terry Lewis, L.A. & Babyface, Nat Adderley, Jr. |
|  Tyylilaji | R&B, new jack swing |
|  Kesto | 48.35 |
|  Levy-yhtiö | Motown |
| Listasijoitukset |
|  Billboard 200: 8.  Top R&B/Hip-Hop Albums: 1. |
| Johnny Gillin muut julkaisut |
| Chemistry 1985 | *Johnny Gill* 1990 | Provocative 1993 |

**Johnny Gill** on yhdysvaltalaisen laulajan Johnny Gillin kolmas eponyymi albumi ja ensimmäinen, joka julkaistiin Motown Records -levy-yhtiöllä. Albumi julkaistiin 17. huhtikuuta 1990 ja siltä julkaistiin singlet ”Rub You the Right Way”, ”My, My, My”, ”Wrap My Body Tight” sekä ”Fairweather Friend”. Se julkaistiin Gillin yhtyeen New Editionin ollessa tauolla. Albumi sijoittui muun muassa Billboard 200 -albumilistan 8. sijalle ja Top R&B/Hip-Hop Albums -albumilistan ensimmäiselle sijalle.

## Kappaleet

1. Rub You the Right Way – 5.30
2. Fairweather Friend – 4.35
3. Wrap My Body Tight – 4.38
4. Feels So Much Better – 4.36
5. Never Know Love – 4.26
6. My, My, My – 5.21
7. Lady Dujour – 4.57
8. Just Another Lonely Night – 4.10
9. Giving My All to You – 5.19
10. Let's Spend the Night – 3.56
11. My, My, My (Reprise) – 1.11

## Arvostelut

* AllMusic:

## Lähteet
# Seven Turns

| *Seven Turns* The Allman Brothers Band |
| --- |
|  |
| Studioalbumin tiedot |
|  Äänitetty  | huhtukuu 1990, Criteria Studios, Miami, Florida |
|  Julkaistu | 3. heinäkuuta 1990 |
|  Formaatti | CD |
|  Tuottaja(t) | Tom Dowd |
|  Tyylilaji | southern rock, blues, blues rock |
|  Kesto | 48.20 |
|  Levy-yhtiö | Epic Records |
| The Allman Brothers Bandin muut julkaisut |
| Live at Ludlow Garage: 1970 1990 | *Seven Turns* 1990 | Shades of Two Worlds 1991 |

**Seven Turns** on yhdysvaltalaisen rockyhtye The Allman Brothers Bandin levy vuodelta 1990. *Helsingin Sanomien* Harri Uusitorppa piti kymmenen vuoden tauon jälkeen tehtyä studioalbumia vanhana ja väsyneenä *southern rockin* lämmittelynä, joka ei oikein onnistu perustelemaan yhtyeen paluuta. Sen sijaan esimerkiksi Allmusic antaa albumille neljä ja puoli tähteä viidestä.

## Kappaleet

1. Good Clean Fun – 5.09 (säv. Gregg Allman, Dickey Betts, Johnny Neel)
2. Let Me Ride – 4.36 (säv. Dickey Betts)
3. Low Down Dirty Mean – 5.30 (säv. Dickey Betts, Johnny Neel)
4. Shine It On – 4.51 (säv. Dickey Betts, Warren Haynes)
5. Loaded Dice – 3.29 (säv. Dickey Betts, Warren Haynes)
6. Seven Turns – 5.05 (säv. Dickey Betts)
7. Gambler's Roll – 6.44 (säv. Warren Haynes, Johnny Neel)
8. True Gravity – 7.58 (säv. Dickey Betts, Warren Haynes)
9. It Ain't Over Yet – 4.54 (säv. Doug Crider, Johnny Neel)

## Kokoonpano

* Gregg Allman – urut, laulu
* Dickey Betts – soolokitara, laulu
* Warren Haynes – soolokitara, taustalaulu, laulu (raita 5)
* Allen Woody – basso, taustalaulu
* Jaimoe – rummut
* Butch Trucks – rummut, lyömäsoittimet, patarummut
* Johnny Neel – piano kosketinsoittimet, taustalaulu
* Duane Betts – kitara (raita 8)

## Arviot

* Allmusic:

## Lähteet
# Holy Wars... The Punishment Due

| ”Holy Wars... The Punishment Due” Megadeth |
| --- |
|  |
| Singlen tiedot |
|  Albumilta | *Rust in Peace* |
|  B-puoli | ”Lucretia” |
|  Äänitetty  | 1990 |
|  Julkaistu | 1990 |
|  Tuottaja(t) | Dave Mustaine & Mike Clink |
|  Tyylilaji | thrash metal |
|  Kesto | 06.32 |
|  Levy-yhtiö | Capitol |
| Listasijoitukset |
|  Suomen virallinen lista: 10. |
| Megadethin muut singlet |
| ”No More Mr. Nice Guy” 1990 | ”Holy Wars... The Punishment Due” 1990 | ”Hangar 18” 1990 |

**Holy Wars... The Punishment Due** on vuonna 1990 julkaistu Megadethin single albumilta *Rust in Peace*. Se nousi Suomen virallisen listan sijalle 10.

Holy Wars käsittelee lyyrisesti Pohjois-Irlannin levottomuuksia ja ongelmia 1960-luvulta. Tätä kriisiä kutsuttiin nimellä The Troubles. Kappaleessa käsitellään myös katolisten ja protestanttien välistä uskonnollista sotaa. Kappale on kaksiosainen, joista ensimmäinen osa (*Holy Wars*) käsittelee Irlannin ongelmallisuuksia, kun taas toinen osa (*The Punishment Due*) käsittelee sarjakuvahahmo Tuomaria, jonka alkuperäinen, englanninkielinen nimi on The Punisher. Kappaleessa on neljä kitarasooloa.

Kappaleen musiikkivideo kuvattiin elokuussa 1990, juuri kun Persianlahden sota oli saanut alkunsa. Videolla näytetäänkin sodan maailmalle aiheuttamia konflikteja.

Kappale on *Guitar Hero: Warriors of Rockin* final encoressa.

## Kappaleet

**7" painos**

1. Holy Wars...The Punishment Due
2. Lucretia

**12" painos**

1. Holy Wars...The Punishment Due
2. Interview with Dave Mustaine

**12" painos**

1. Holy Wars...The Punishment Due
2. Lucretia
3. Interview with Dave Mustaine (Edited)

**CD-painos**

1. Holy Wars...The Punishment Due
2. Lucretia
3. Interview with Dave Mustaine (Edited)

## Kokoonpano

* Dave Mustaine – kitara, laulu
* Marty Friedman – kitara
* David Ellefson – basso
* Nick Menza – rummut

## Lähteet